钦定古今图书集成/历象汇编/岁功典/第023卷 > 元旦试笔二首 陈献章
## 钦定古今图书集成/历象汇编/岁功典/第023卷 > 元旦试笔二首 陈献章

六载虚劳供奉恩，白头吾亦两朝臣。闾阎击壤今弘
治，简册编年又戊申。日色小薰秾李昼，风光欲醉乳
莺春。庐冈此景谁分付，也到江门不属人。

天上风云庆会时，庙谟争遣草茅知。邻墙旋打娱宾
酒，稚子齐歌《乐岁诗》。老去又逢新岁月，春来更有好
花枝。晚风何处江楼笛，吹到东溟月上时。